2009ലെ ജമ്മു ബസ് സ്റ്റാന്ഡ് സ്ഫോടനത്തിനു പിന്നില് ഐഎസ്ഐ നേതൃത്വം നല്കിയത് ഡല്ഹിയില് പിടിയിലായ പാക് ഭീകരന് നിര്ണായക വിവരങ്ങള് പുറത്ത് ന്യൂഡല്ഹി: 2009 ജമ്മു ബസ് സ്റ്റാന്ഡ് സ്ഫോടനത്തിന് പിന്നില് പാക് ചാര സംഘടനയായ ഐഎസ്ഐ. വെളിപ്പെടുത്തലുകളുമായി ഡല്ഹി പോലീസ് സ്പെഷ്യല് സെല് അറസ്റ്റ് ചെയ്ത പാക് ഭീകരന് മുഹമ്മദ് അഷ്റഫ്. ലക്ഷ്മി നഗറില് നിന്നും ചൊവ്വാഴ്ച്ചയാണ് ഭീകരന് പിടിയിലായത്. 2011 ല് ഡല്ഹി ഹൈക്കോടതിക്ക് പുറത്ത് നടന്ന സ്ഫോടനങ്ങള്ക്ക് മുമ്ബ് കോടതി വളപ്പ് സന്ദര്ശിച്ച് വേണ്ട ക്രമീകരണങ്ങള് ചെയ്ത് നല്കിയിട്ടുണ്ടെന്നും പ്രതി വെളിപ്പെടുത്തി. എന്നാല് ഇയാള്ക്ക് സ്ഫോടനത്തില് പങ്കുണ്ടോ എന്ന കാര്യം ചോദ്യം ചെയ്യലില് വ്യക്തമായിട്ടില്ല. 2009ല് 34 പേരുടെ മരണത്തിനു കാരണമായ ജമ്മു ബസ് സ്റ്റാന്ഡ് സ്ഫോടനം നടന്നത് ഐഎസ്ഐ ഓഫീസര് നസീറിന്റെ നിര്ദേശപ്രകാരമാണെന്നാണ് പ്രതി വെളിപ്പെടുത്തിയത്. 2011 ല് ഡല്ഹി ഹൈക്കോടതി സ്ഫോടനം നടത്താന് രണ്ട് പാകിസ്താനികള് എത്തിയതായും അഷ്റഫ് വെളിപ്പെടുത്തി. അവരില് ഒരാള് ഗുലാം സര്വാര് എന്നാണ് അറിയപ്പെട്ടിരുന്നത് എന്നും ഭീകരന് പറഞ്ഞു. ഇത് കൂടാതെ ജമ്മു കശ്മീരില് ഉള്ള ഭീകരര്ക്ക് രഹസ്യമായി ആയുധങ്ങള് എത്തിച്ച് കൊടുത്തിട്ടുണ്ടെന്നും ഐഎസ്ഐ ചാരന്മാരുമായി ഇമെയില് വഴിയാണ് ഇയാള് ആശയവിനിമയം നടത്തിയിരുന്നതെന്നും അഷ്റഫ് വെളിപ്പെടുത്തി. 2011ല്, ഐടിഒയില് സ്ഥിതിചെയ്യുന്ന പഴയ പോലീസ് ആസ്ഥാനം നിരവധി തവണ ഭീകരന് സന്ദര്ശിച്ചിരുന്നു. പക്ഷേ ആളുകളെ പരിസരത്ത് നിര്ത്താന് പോലീസ് അനുവദിക്കാത്തതിനാല് കൂടുതല് വിവരങ്ങള് ശേഖരിക്കാന് കഴിഞ്ഞില്ല. ഇത് സംബന്ധിച്ച വിവരങ്ങള് പാകിസ്താനില് ഉള്ള കൂട്ടാളികള്ക്ക് കൈമാറിയിരുന്നതായും ഭീകരന് വെളിപ്പെടുത്തി. നിലവില്, ഡല്ഹിയിലെ മറ്റ് സ്ഫോടനങ്ങളില് ഇയാള്ക്ക് പങ്കുണ്ടോ എന്നറിയാന് അന്വേഷണ ഏജന്സികള് പ്രതിയെ ചോദ്യം ചെയ്തുവരികയാണ്. ഇന്ത്യന് പൗരനെന്ന് തെളിയിക്കുന്ന വ്യാജ രേഖകളുമായാണ് ഡല്ഹി പോലീസ് ഭീകരനെ പിടികൂടിയത്. ഒരു എകെ47 റൈഫിള്, ഒരു ഗ്രനേഡ്, 50 റൗണ്ടിന്റെ രണ്ട് പിസ്റ്റലുകള് എന്നിവ ഉള്പ്പെടെ നിരവധി ആയുധങ്ങളും സ്ഫോടക വസ്തുക്കളും ഇയാളില് നിന്നും പിടികൂടി. ഡല്ഹി പോലീസിന്റെ പ്രത്യേക സെല് നടത്തിയ അന്വേഷണത്തിലാണ് ഭീകരനെ കണ്ടെത്തിയത്. ഒക്ടോബര് എട്ടിനായിരുന്നു ഇയാള് പോലീസ് പിടിയിലായത്. പിന്നീട് നടത്തിയ അന്വേഷണത്തിലാണ് ഇയാള് പാക് പൗരനാണെന്ന് സ്ഥിരീകരിച്ചത്.